અલ્ટ્રાટેક સિમેન્ટ ઉત્પાદનક્ષમતામાં ૨૯ લાખ ટનનો વધારો કરવા માટે રૂ. ૩,૭૯૮ કરોડનું રોકાણ કરશે, ઉપરાંત ગુજરાતસ્થિત સિમેન્ટ પ્લાન્ટનું મોડર્નાઇઝેશન કરશે. કંપનીના ચેરમેન કુમારમંગલમ બિરલાએ જણાવ્યું કે, ચાલુ વર્ષે કંપનીમાં રૂ. ૩,૦૫૩ કરોડ અને વર્ષ ૨૦૧૬-૧૭માં રૂ. ૨૦૫ કરોડનું રોકાણ કરવામાં આવશે. આ સાથે કંપનીએ રૂ. ૨૫,૦૦૦ કરોડનું રેકોર્ડ ટર્નઓવરનો લક્ષ્યાંક નક્કી કર્યો છે. ગત વર્ષે કંપનીએ રૂ. ૨૦,૦૭૮ કરોડ ટર્નઓવર દર્શાવ્યું હતું. નવા વર્ષથી કંપનીની ઉત્પાદનક્ષમતા હાલની ૬૨૦ લાખ ટનથી વધીને ૭૦૦ લાખ ટને પહોંચશે. કંપનીએ ગત વર્ષે ૭૪.૪ લાખ ટન સિમેન્ટની નિકાસ કરી છે.